บาร์เซโลนา แชมป์ลา ลีกา สเปน ตกเป็นข่าวยื่นข้อเสนอขอซื้อ วิลเลียน ปีกทีมชาติบราซิล ของ เชลซี ทีมดังแห่งวงการลูกหนังเมืองผู้ดี มาร่วมทัพเป็นฉบับที่ 2 แล้ว โดยหนนี้เสนอค่าตัวให้ถึง 53 ล้านปอนด์ หรือ ประมาณ 2,385 ล้านบาท
ก่อนหน้านี้เมื่อสัปดาห์ก่อน บาร์เซโลนา ร่อนข้อเสนอฉบับแรกจำนวน 50 ล้านปอนด์ หรือ ประมาณ 2,250 ล้านบาทให้ เชลซี พิจารณา แต่ก็ถูกปฏิเสธกลับไป ทำให้ต้องยื่นข้อเสนอเข้ามาอีกครั้ง โดยเพิ่มเงินให้อีก 3 ล้านปอนด์
ทั้งนี้นอกจาก บาร์เซโลนา แล้ว แมนเชสเตอร์ ยูไนเต็ด ก็เป็นอีกหนึ่งทีมที่กำลังสนใจอยากได้ วิลเลียน ซึ่งยิงไปแล้ว 44 ประตูจากการลงเล่นให้ เชลซี 236 นัด ไปร่วมทัพเช่นกัน.